**บีมายอายส์** (อักษรโรมัน: Be My Eyes) เป็นแอปมือถือสัญชาติเดนมาร์กที่มีเป้าหมายเพื่อช่วยคนตาบอดและผู้ที่บกพร่องทางการมองเห็นให้สามารถรับรู้วัตถุและผ่านพ้นเหตุการณ์ในชีวิตประจำวันได้ ชุมชนออนไลน์ซึ่งประกอบด้วยอาสาสมัครที่มีการมองเห็นปกติจะได้รับภาพและวิดีโอจากผู้ใช้งานโดยสุ่ม และช่วยเหลือผ่านทางระบบข้อความสด ปัจจุบัน แอปมีให้บริการบนระบบปฏิบัติการแอนดรอยด์ และ ไอโอเอส

การใช้งาน
---------

การใช้งานแอปจากปลายทางผู้ใช้ที่มีความบกพร่องในการมองเห็น จะเริ่มต้นที่การถ่ายทอดสดแสดงภาพ วัตถุ หรือเหตุการณ์ต่อหน้าผ่านกล้องมือถือ ผู้ใช้จะถูกมอบหมายจับคู่โดยสุ่มกับอาสาสมัครที่พูดภาษาเดียวและอยู่ในเขตเวลาเดียวกับผู้ใช้ ผ่านทางโทรศัพท์หรือระบบข้อความ อาสาสมัครจะสามารถอธิบายวัตถุตรงหน้าและให้ความช่วยเหลือแก่ผู้ใช้ เช่น นำทางให้ผู้ใช้ขยับกล้อง, อ่านวิธีการใช้งาน หรือแม้แต่เก็บกวาดของที่ทำหกได้ สำหรับระบบการคุยผ่านข้อความ จะมีระบบสังเคราะห์คำซึ่งจะอ่านออกเสียงข้อความนั้นออกมาให้แก่ผู้ใช้ฟังได้ กระบวนการของแอปนี้สนับสนุนให้ผู้มีความบกพร่องทางการมองเห็นสามารถใช้ชีวิตได้ด้วยตนเองมากขึ้น

การพัฒนา
--------

แอปเป็นผลงานการพัฒนาและทำการตลาดโดยพลเมืองเดนมาร์ก ฮันส์ เยอร์เกิน วีแบร์ก (Hans Jørgen Wiberg) โดยเริ่มต้นจากที่เขาพบว่าซอฟต์แวร์พูดคุยทางวิดีโอที่มีอยู่ เช่น สกัยป์ หรือ เฟซไทม์ ไม่ได้สร้างขึ้นมาให้ผู้ที่มีความบกพร่องทางการมองเห็นใช้ได้ ในการพัฒนาแอปนี้ เขาได้ร่วมกับสมาคมเพื่อคนตาบอดเดนมาร์ก (Danish Association of the Blind) และองค์การอื่น ๆ

แอปถูกนำเสนอสู่สาธารณะครั้งแรกในงานแสดงผลงานสำหรับบริษัทสตาร์ตอัปหนึ่งในปี 2012 และแอปถูกปล่อยให้ใช้งานครั้งแรกในปี 2015 สำหรับไอโอเอส ส่วนรุ่นสำหรับระบบปฏิบัติการแอนดรอยด์ถูกปล่อยในปี 2017

บริษัทสามารถรวบรวมเงินทุนกว่า $650,000 จากแหล่งต่าง ๆ ทั้งซิลิคอนแวลเลย์, ไมโครซอฟต์ และนักลงทุนใจบุญต่าง ๆ

เสียงตอบรับ
-----------

แอปได้รับคำชมว่าง่ายสำหรับการใช้งาน แต่ในขณะเดียวกันก็มีข้อกังวลจากที่แอปขาดการป้องกันข้อมูลที่เพียงพอ ซึ่งอาจทำให้เสี่ยงต่อการถูกส่งต่อข้อมูลไปยังบุคคลที่สามได้

รางวัล
------

* รางวัลสตาร์ตอัปนอร์ดิก (Nordic Startup Awards) สาขา "สตาร์อัปเทกเพื่อสังคมที่ดีที่สุด" ("Best Social Entrepreneurial Tech Startup"), เดนมาร์ก

อ้างอิง
-------

1. ↑  "Be My Eyes: Blinden Menschen per App zum Sehen verhelfen". 30 January 2018. เก็บจากแหล่งเดิมเมื่อ 2018-07-12.
2. ↑  "Press Resources". *www.bemyeyes.com* (ภาษาอังกฤษ). สืบค้นเมื่อ 2021-11-02.
3. ↑  "I tried Be My Eyes, the popular app that pairs blind people with helpers". *the Guardian* (ภาษาอังกฤษ). 2019-07-12. สืบค้นเมื่อ 2021-11-02.
4. ↑  *'Be My Eyes' app helps blind people do everyday things* (ภาษาอังกฤษแบบอเมริกัน), สืบค้นเมื่อ 2021-11-02
5. ↑  Levy, Ari (2016-03-21). "How iPhones help fix unemployment for the blind". *CNBC* (ภาษาอังกฤษ). สืบค้นเมื่อ 2021-11-02.
6. ↑  "BBC World Service - People Fixing The World, Lend Me Your Eyes". *BBC* (ภาษาอังกฤษแบบบริติช). สืบค้นเมื่อ 2021-11-02.
7. ↑  *'Be My Eyes' app helps blind people do everyday things* (ภาษาอังกฤษ), สืบค้นเมื่อ 2021-11-02
8. ↑  "Video Tech Breakthrough Helps The Blind See". *ABC News* (ภาษาอังกฤษ). สืบค้นเมื่อ 2021-11-02.
9. ↑  Lindsay, Jessica (2018-06-28). "This app lets you be a blind person's eyes from anywhere in the world". *Metro* (ภาษาอังกฤษ). สืบค้นเมื่อ 2021-11-02.
10. ↑  "The long-awaited Android version of Be My Eyes has arrived". *www.bemyeyes.com* (ภาษาอังกฤษ). สืบค้นเมื่อ 2021-11-02.
11. ↑  Weimer, Marco (2017-10-23). "Wie dieses Startup Blinden zum Sehen verhilft". *Business Insider* (ภาษาเยอรมัน). สืบค้นเมื่อ 2021-11-02.
12. ↑  Bunz, Karsten. "Damit Blinde wieder sehen können: Kostenlose App hilft". *CHIP Online* (ภาษาเยอรมัน). สืบค้นเมื่อ 2021-11-02.
13. ↑  "Press Resources". *www.bemyeyes.com* (ภาษาอังกฤษ). สืบค้นเมื่อ 2021-11-02.